****

**Екскурзия до Русе, пещерата Орлова чука, Червен,**

**Ивановски скални църкви и Басарбовски манастир**

**Дата:** 30.10.2020 – 01.11.2020

**3 дни/ 2 нощувки**

**Маршрут**: София – Велико Търново – Русе – пещера Орлова чука – Червен - Ивановски скални църкви – Басарбовски манастир – Плевен - София

**Автобус**

**Цена: 169 лв.**

*По празниците да направим едно малко бягство и да се запознаем със забележителностите край Русе – градът на свободния дух. Програмата съчетава културно-исторически места и природни красоти. Какво по-хубаво може да очакваме!*

**1 ден**

Отпътуване от София в 07:00 ч. Пристигане във Велико Търново. Обиколка в центъра на старопрестолния град: хълмовете Царевец и Трапезица, Самоводската чаршия. Свободно време за обяд. Продължаваме към Русе, най – голямото българско пристанище на река Дунав. Градът е наричан още „Малката Виена”, тъй като архитектурата е силно повлияна от стиловете барок и рококо. Настаняване в хотела. Туристическа програма – „Площадът на Свободата” с паметника на Свободата и Къщата с часовника, в която се е помещавала първата банка в града, сградите на Русенската Опера, Библиотеката и Историческият музей, храма „Света Троица”. Свободно време. Нощувка.

**2 ден**

Закуска. По желание посещение на пещерата „Орлова Чука”. Това е втората по дължина пещера в България - повече от 13 км. Тя представлява сложен лабиринт от преплитащи се галерии, тунели, пропасти, големи и малки зали с красиви пещерни образувания. След това се отправяме към руините на Средновековния град-крепост от XIV в. – „Червен”. Разположен на висок скален рид, ограден от река Русенски Лом, той и до днес е запазил част от сложната си укрепителната система. Изкачването до крепостта става по еко-пътека. От този славен български Средновековен град произхожда и родът на Баба Тонка Обретенова. Връщане в Русе. Свободно време. Възможност за разходка с корабче по река Дунав - срещу допълнително заплащане. Нощувка.

**3 ден**

Закуска. Отпътуване за с. Басарбово и разглеждане на единствения действащ скален манастир в България – „Св. Димитър Басарбовски”. Скалната църква е с дърворезбован иконостас и икона на Св. Димитър Бесарбовски в цял ръст. Мощите на светеца днес се пазят в Патриаршеската Катедрала в Букурещ. Продължаваме към село Иваново и Ивановските скални църкви, включени в списъка на ЮНЕСКО още през 1979 г. Разположени на 40 – 50 м. височина из живописния каньон на Русенски Лом, те са средновековни църкви, параклиси и килии, обединени от манастира „Св. Архангел Михаил”. Неговите красиви стенописи са добре запазени и имат световна известност. Отпътуване. Попътна спирка в Плевен за обяд и разходка в центъра с чудесните фонтани. Пристигане в София вечерта.

**Цена:**

\*Възрастен в двойна стая: **169 лв.**

\*Доплащане за единична стая: **239 лв.**

\*Дете до 12 г., настанено с двама възрастни: **99 лв.**

**Цената включва:**

\*Транспорт с туристически автобус по описаната програма

\*2 нощувки със закуски в хотел 3\*\*\* в Русе

\*Туристическа програма в Русе, Търново и Плевен

\*Екскурзоводско обслужване по целия маршрут

**Цената не включва:**

\*Входните такси на посещаваните туристически обекти

\*Разходи от личен характер

**Входни такси за посещаваните обекти:**

\*Крепостта Царевец: 4 лв.

\*Храм Св. 40 мъченици: 4 лв.

\*Ивановските скални църкви : 3 лв.

\*Пещера Орлова чука – 6 лв.

\*Крепост Червен – 3 лв.

\*Басарбовски манастир – 4 лв.

\*Корабче по р. Дунав – 15 лв.

**Допълнителна информация:**

\*Екскурзията ще се проведе при минимум 30 записани туриста

\*Туроператорът си запазва правото да променя последователността на изпълнение на мероприятията по програмата

\*Входните такси са актуални към момента на публикуване на програмата и ТО не носи отговорност при евентуалната им промяна. Туристите заплащат актуалните входни такси за туристическите обекти към момента на пътуването.

\*Туроператорът не носи отговорност, в случай че обектите не работят, поради климатични или други, независещи от него обстоятелства.

**Условия за резервация:**

\*Депозит: 50% от пакетната цена при записване

\*Доплащане: до 21 дни преди дата на заминаване

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания „ЛЕВ ИНС“ АД със застрахователна полица №00088159/13062010010701 /валидна от 31.07.2020 г. до 30.07.2021 г./**

